2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

  บริษัทฯ ประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน
  โดยมุ่งเน้นผลงานก่อสร้างที่มีคุณภาพสูง มีเป้าหมายความสำเร็จสูงสุด คือ
  มาตรฐานของผลงานก่อสร้างที่มีคุณภาพ ตรงเวลา ราคายุติธรรม
  โดยคำนึงถึงความปลอดภัยในระหว่างการก่อสร้าง
  เป็นมิตรกับสิ่งแวดล้อมและดูแลระบบสุขอนามัยภายในพื้นที่ทำงานทั้งอาคารสำนักงานและพื้นที่ก่อสร้าง
  เพื่อตอบสนองความต้องการของลูกค้า
  รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัทฯ
  เพื่อลดต้นทุนและเพิ่มผลกำไรสูงสุด

งานก่อสร้างของบริษัทฯ แบ่งตามประเภทการก่อสร้างได้ 5 ประเภทหลัก คือ

1.  งานก่อสร้างด้านสาธารณูปโภค ได้แก่ ถนน ทางด่วน ทางยกระดับ ทางหลวง สะพาน
    ทางวิ่งรถไฟฟ้า

2.  งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
    โครงสร้างเหล็กขนาดใหญ่

3.  งานก่อสร้างด้านอาคาร ได้แก่ อาคารสูง อาคารสำนักงาน คอนโดมีเนียม
    อาคารศูนย์ซ่อมบำรุง และสถานีรถไฟฟ้า

4.  งานก่อสร้างด้านพลังงาน ได้แก่ สถานีไฟฟ้า โรงไฟฟ้าขนาดใหญ่และขนาดกลาง

5.  งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
    งานวางสายเคเบิ้ล ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  ------------------- --------- -------- --------- -------- --------- --------
  ประเภทงาน           2551               2550               2549      

                      ล้านบาท    %        ล้านบาท    %        ล้านบาท    %

  ด้านสาธารณูปโภค       6,874     47.29    7,031     40.84    6,375     43.47

  ด้านอุตสาหกรรม        1,912     13.15    830       4.82     870       5.93

  ด้านอาคาร            3,918     26.95    4,115     23.90    3,361     22.92

  ด้านพลังงาน           1,545     10.63    5,004     29.06    3,873     26.41

  ด้านสิ่งแวดล้อม         288       1.98     237       1.38     185       1.26

  รวม                 14,537    100.00   17,217    100.00   14,664    100.00
  ------------------- --------- -------- --------- -------- --------- --------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

ปัญหาของเศรษฐกิจโลก เริ่มส่งผลกระทบต่อสภาพเศรษฐกิจโดยรวมของประเทศ
ทำให้การลงทุนโครงการขนาดใหญ่ทางด้านพลังงานชะลอโครงการออกไป
สภาพการเมืองที่เริ่มมีความชัดเจนขึ้นภายหลังจากการเลือกตั้ง
คาดว่ารัฐบาลมีนโยบายการกระตุ้นเศรษฐกิจและการลงทุนที่ชัดเจนมากขึ้น และ
จะมีการผลักดันให้มีการดำเนินการในโครงการขนาดใหญ่ของภาครัฐ เช่น
โครงการรถไฟฟ้าขนส่งมวลชน สายสีม่วง สายสีแดง และสายสีน้ำเงิน

การลงทุนภาคเอกชนซึ่งคาดว่าจะมีการชะลอการลงทุนตามสภาวะเศรษฐกิจโดยรวม
อัตราดอกเบี้ยที่มีแนวโน้มจะลดต่ำลงซึ่งจะช่วยกระตุ้นเศรษฐกิจโดยรวม
การหาแหล่งงานก่อสร้างในต่างประเทศ เช่น ประเทศในแถบตะวันออกกลาง เช่น U.A.E และ
Qatar ประเทศในกลุ่มเอเชียใต้ เช่น อินเดีย ประเทศในกลุ่มอาเซียน เช่น เวียดนาม และ ลาว
เป็นต้น

ปัจจัยที่มีผลกระทบต่อข้อจำกัดในการประกอบธุรกิจ

แนวโน้มเศรษฐกิจของโลกที่มีแนวโน้มเข้าสู่ช่วงภาวะถดถอย
ซึ่งจะส่งผลกระทบต่อการขยายตัวของระบบเศรษฐกิจของประเทศที่เกี่ยวข้อง
รวมทั้งภาคการก่อสร้าง อาจจะส่งผลต่อโครงการก่อสร้างที่จะต้องชะลอออกไป

การเปิดเสรีภาคบริการในอนาคตซึ่งรวมถึงธุรกิจรับเหมาก่อสร้างด้วยจะส่งผลให้ผู้รับเหมาก่อสร้างและผู้ประกอบวิชาชีพที่เกี่ยวข้องจากต่างประเทศสามารถเข้ามาแข่งขันได้มากขึ้น

สิทธิประโยชน์ที่บริษัทฯ ได้รับ

บริษัทฯ ได้ขึ้นทะเบียนเป็นผู้รับเหมาประเภทต่างๆ
กับทางราชการและรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่างๆ ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2551 บริษัทฯได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

 (2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

1.  บริษัทฯ มีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง โดยคำนึงถึงความปลอดภัย
    สิ่งแวดล้อมและสุขอนามัยของงานก่อสร้างเป็นสำคัญ และส่งมอบงานให้กับลูกค้าตรงตามเวลา

3.  นโยบายบริหารเงินสดให้มีประสิทธิภาพสูงสุด
    โดยควบคุมและวางแผนทางการเงินให้เกิดสภาพคล่องสูงสุด

4.  ควบคุมการขยายลงทุน และการใช้จ่าย

5.  บริหารจัดการสินทรัพย์ที่ไม่ก่อให้เกิดรายได้

6.  บริหารจัดการเครื่องมือเครื่องจักรในงานก่อสร้างให้เกิดประสิทธิภาพสูงสุด

7.  เพิ่มประสิทธิภาพและการผลิต ปรับปรุงระบบการทำงานให้มีประสิทธิภาพอย่างต่อเนื่อง

8.  เพิ่มช่องทางหรือค้นหาตลาดใหม่ภายใต้สภาพเศรษฐกิจในปัจจุบัน

9.  มุ่งเน้นในงานก่อสร้างเฉพาะด้านที่ต้องใช้ความชำนาญสูง

10. มุ่งเน้นการเพิ่มประสิทธิภาพของบุคลากรเพื่อเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการรับงานก่อสร้างในสภาวะเศรษฐกิจถดถอย

  ลักษณะลูกค้า

  บริษัทฯ มีความสามารถในการรับงานก่อสร้างหลากหลายประเภท ลูกค้างานก่อสร้างของบริษัทฯ
  จึงมีความหลากหลายแตกต่างกันไปตามประเภทงาน และบริษัทฯ
  มีความสามารถในการรับงานก่อสร้างได้จากทั้งลูกค้าภาคราชการ รัฐวิสาหกิจและภาคเอกชน

ลูกค้าในภาคราชการและรัฐวิสาหกิจ ในปี 2552 บริษัทฯ
ยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทย (สายสีม่วง สายสีน้ำเงิน และสายสีเขียว)
การรถไฟแห่งประเทศไทย (สายสีแดง)และกรุงเทพมหานคร(รถไฟฟ้า BTS)
ซึ่งเป็นโครงสร้างพื้นฐานสำคัญที่จะกระตุ้นเศรษฐกิจของประเทศ
ซึ่งคาดว่าจะมีการดำเนินการภายในปี 2552 รวมถึงการลงทุนโครงการขนาดใหญ่อื่นๆ
อย่างต่อเนื่อง

ลูกค้าในภาคเอกชนในปี 2552 บริษัทฯ ยังมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่และขนาดกลางและงานก่อสร้างด้านอุตสาหกรรม เช่น โรงงานปิโตรเคมี
งานก่อสร้าง Pre-Assembly Modules

-   กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่างๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง

2.  งานภาคเอกชน ประกอบด้วย
    โรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท.
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า
    เป็นต้น

โครงสร้างรายได้จากการก่อสร้าง แบ่งตามประเภทลูกค้า

  --------------- ----------- -------- --------- -------- --------- --------
  ลูกค้า            2551                 2550               2549      

                  ล้านบาท      %        ล้านบาท    %        ล้านบาท    %

  ภาคราชการ       10,712      73.69    12,015    69.79    9,615     65.57

  ภาคเอกชน        3,825       26.31    5,202     30.21    5,049     34.43

  รวม             14,537      100.00   17,217    100.00   14,664    100.00
  --------------- ----------- -------- --------- -------- --------- --------

-   การจำหน่ายและช่องทางการจำหน่าย

การรับงานก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่นๆ
ปัจจุบันงานภาคราชการและรัฐวิสาหกิจจะใช้ระบบ e-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น
แต่เนื่องจากโอกาสงานก่อสร้างในต่างประเทศที่มีมากขึ้น บริษัทฯ
ได้มีการศึกษาถึงแนวทางในการขยายงานไปดำเนินงานในต่างประเทศมากขึ้น

(ข) ภาวะการแข่งขัน

-   สภาพการแข่งขันในอุตสาหกรรม

  สภาพการแข่งขันของอุตสาหกรรมในปี 2551 มีการแข่งขันทางด้านราคาสูง
  เนื่องจากปริมาณงานก่อสร้างในตลาดมีอยู่อย่างค่อนข้างจำกัด
  ถึงแม้ว่าจะมีแผนงานโครงการจำนวนมาก เช่น โครงการก่อสร้างระบบขนส่งมวลชน
  โครงการขยายกำลังการผลิตของภาคอุตสาหกรรม
  แต่เนื่องจากปัญหาการเมืองในประเทศทำให้โครงการที่วางแผนไว้ล่าช้าออกไป
  ประกอบกับผลกระทบที่เกิดจากปัญหาระบบการเงินสหรัฐทำให้การขยายการลงทุนจากต่างประเทศชะลอตัวลง
  โดยอัตราการลงทุนในภาคก่อสร้างย้อนหลังถึงปี 2550 สามารถสรุปได้ดังตารางต่อไปนี้

Gross Fixed Capital Formation (Y-o-Y Growth Rate)

  ------------------ ---------------- ------------------ ------------------
                     รวม              ภาคเอกชน           ภาครัฐ

  ปี 2550             1.5%             -2.7%              6.0%

  ไตรมาส 1 ปี 2551    1.4%             0.4%               2.6%

  ไตรมาส 2 ปี 2551    -3.3%            1.3%               -8.0%

  ไตรมาส 3 ปี 2551    -4.9%            -1.9%              -7.3%
  ------------------ ---------------- ------------------ ------------------

ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

  ในปี 2551 GDP ภาคก่อสร้างลดลงต่อเนื่อง 2 ไตรมาสติดต่อกัน ในไตรมาสที่ 2 และ 3
  ทำให้ในช่วง 9 เดือนแรก GDP ของภาคก่อสร้างลดลงจากงวดเดียวกันของปีกัน 2.5%
  สาเหตุการลดลงของ GDP ภาคก่อสร้างเป็นผลมาจากการหดตัวการก่อสร้างของภาคเอกชน
  โดยสาเหตุหลักเกิดจากสภาวะเศรษฐกิจที่ถดถอย และความผันผวนของราคาวัสดุก่อสร้างหลัก
  งานก่อสร้างในภาคเอกชนจะมีการเติบโตกระจุกตัวอยู่ในกลุ่มคอนโดมีเนียมตามเส้นทางรถไฟฟ้า
  โรงแรมและรีสอร์ท แต่การก่อสร้างในส่วนของโรงงานอุตสาหกรรมหดตัวร้อยละ 14.4

  การก่อสร้างภาครัฐมีการเบิกจ่ายงบลงทุนลดลงเช่นกัน งานก่อสร้างของภาครัฐในช่วงต้นปี 2551
  มีปริมาณไม่มากนักเนื่องจากเกิดความล่าช้าในการเบิกจ่ายงบประมาณประจำปี 2551
  และความล่าช้าของโครงการลงทุนของรัฐวิสาหกิจ เช่น
  โครงการก่อสร้างรถไฟฟ้าขนส่งมวลชนของการรถไฟฟ้าขนส่งมวลชนแห่งประเทศไทย

  ปริมาณงานก่อสร้างที่ลดลงมากเมื่อเปรียบกับหลายปีก่อน
  ทำให้การแข่งขันสูงทั้งงานก่อสร้างภาครัฐและเอกชนและการแข่งขันยังคงเน้นด้านราคาเป็นหลัก

-   จำนวนคู่แข่งขันโดยประมาณ

สามารถจำแนกคู่แข่งของบริษัทฯ ตามลักษณะงานก่อสร้างหลักของบริษัทฯ ดังนี้

-   งานทางด้านอาคาร มีคู่แข่งรายใหญ่ประมาณ 15 ราย

-   งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน, คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

-   ขนาดของบริษัทฯ เมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัทฯ
ดำเนินงาน จัดได้ว่าบริษัทฯ อยู่ใน 3
อันดับต้นของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

การชะลอตัวของการลงทุนในภาคก่อสร้างของปี 2551 ทำให้ปริมาณงานก่อสร้างใหม่ของบริษัทฯ
ลดลงและมีการแข่งขันด้านราคาสูง ระหว่างผู้รับเหมารายใหญ่ที่มีศักยภาพใกล้เคียงกัน แต่บริษัทฯ
ยังคงสามารถรักษาสถานภาพทางการแข่งขันไว้ได้
และเนื่องจากยังมีโครงการขนาดใหญ่ในมือทำให้ยังคงมีรายได้จากการก่อสร้างต่อเนื่อง

แนวโน้มภาวะอุตสาหกรรมและสภาพการแข่งขันในอนาคต

ในปี 2552
คาดว่าเศรษฐกิจโดยรวมของประเทศยังคงได้รับผลกระทบจากการชะลอตัวของเศรษฐกิจโลกและเศรษฐกิจในประเทศต่อเนื่องจากปีก่อน
ซึ่งน่าจะส่งผลให้การลงทุนของภาคเอกชนยังคงชะลอตัวต่อไป
ตลาดงานก่อสร้างในประเทศที่สำคัญยังคงเป็นโครงการก่อสร้างของภาครัฐและโครงการก่อสร้างสาธารณูปโภคขนาดใหญ่ของภาครัฐ
(Mega-Projects) เช่น โครงการก่อสร้างรถไฟฟ้า 7 สาย วงเงิน 319,344
ล้านบาทและโครงการรถไฟทางคู่

เนื่องจากตลาดงานก่อสร้างที่คาดว่าจะมีปริมาณงานลดลงย่อมจะส่งผลต่อการแข่งขันสูงในธุรกิจ
ผู้รับเหมาทั้งรายใหญ่และรายเล็กสนใจประมูลงานก่อสร้างภาครัฐมากขึ้นถึงแม้ว่าในปีงบประมาณ
2552 มูลค่างานก่อสร้างภาครัฐจะลดลงจากปีที่ผ่านมา 20% จาก 2 แสนล้านบาท เหลือเพียง
1.66 แสนล้านบาท (ที่มา : หนังสือพิมพ์ประชาชาติธุรกิจ วันที่ 12 มกราคม พ.ศ. 2552 ปีที่ 32
ฉบับที่ 4070) แต่เนื่องจากตัวเลขดังกล่าวเป็นเพียงงบประมาณที่ตั้งไว้
ซึ่งยังไม่มีความแน่นอนว่ารัฐบาลจะสามารถผลักดันให้มีการดำเนินโครงการได้มากน้อยเพียงใด

สำหรับภาวะงานก่อสร้างในประเทศในปี 2552 จะมีการเติบโตได้
ถ้าภาครัฐสามารถผลักดันโครงการก่อสร้างต่างๆ
ได้อย่างรวดเร็วโดยเฉพาะโครงสร้างพื้นฐานขนาดใหญ่ต่างๆ ที่มีความล่าช้ามาเป็นเวลานาน
คาดว่าในปี 2552 จะมีปริมาณงานก่อสร้างภาครัฐเข้ามาในตลาดเพิ่มมากขึ้น
โดยโครงการที่คาดว่าจะเริ่มดำเนินการในปี 2552 เช่น โครงการรถไฟฟ้าขนส่งมวลชนสายสีแดง
และ สายสีม่วง โครงการระบบจัดการน้ำในภาคต่างๆ

งานก่อสร้างภาครัฐจะเป็นแหล่งงานก่อสร้างหลักเนื่องจากภาคเอกชนได้เกิดภาวะชะงักงันทางด้านการลงทุนอันเนื่องจากผลของเศรษฐกิจโลก
งานก่อสร้างในต่างประเทศ ยังมีความไม่แน่นอนอยู่มากเนื่องจากภาวะเศรษฐกิจที่ชะลอตัวไปทั่วโลก
โดยอาจจะส่งผลต่อการลงทุนของแต่ละประเทศให้ชะลอตัวหรือเลื่อนออกไป

ราคาวัสดุต่าง ๆ ที่ใช้ในงานก่อสร้าง มีความผันผวนและส่วนใหญ่มีแนวโน้มปรับเพิ่มขึ้น
เนื่องจากปัญหาการขาดแคลนแรงงานฝีมือ (Skilled Labor) ยังคงมีอยู่อย่างต่อเนื่อง
และราคาเหล็กเส้น, เหล็กแผ่น ปรับตัวขึ้นต่อเนื่อง
เป็นผลมาจากการขาดแคลนวัตถุดิบและการขึ้นราคาในตลาดโลก ในช่วง 3 ไตรมาสแรกของปี
2551 อย่างไรก็ดี คาดว่าในปี 2552 ราคาวัสดุก่อสร้างมีโอกาสที่จะอ่อนตัวลงเล็กน้อย
โดยเป็นผลของจากราคาน้ำมันภายในประเทศปรับตัวลดลงอย่างมาก
ตามทิศทางราคาน้ำมันในตลาดโลก และราคาเหล็กมีโอกาสที่จะลดราคาลง
ตามการชะลอตัวของเศรษฐกิจในภูมิภาคต่างๆ

 (3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัทฯ จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัทฯ สามารถแสดงได้ด้วยแผนภูมิต่อไปนี้

[]

1.  งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัทฯ มีคุณสมบัติตามที่ลูกค้ากำหนด

-   บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิคและเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของงานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคา

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
    โดยจะมีการเจรจาต่อรองราคาและเงื่อนไขต่างๆ

รูปแบบการรับงานที่บริษัทฯ ได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัทฯ
    จะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
    โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องใช้ผู้รับเหมาต่างประเทศ เช่น Foster Wheeler, ABB Lumus, Alstom, Chiyoda
    Corporation, Mitsubishi Heavy Industries และ Marubeni เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัทฯ โดยว่าจ้างให้บริษัทฯ
    เป็นคู่สัญญาในโครงการจำนวนมาก

-   กิจการร่วมค้า (Joint Venture) เป็นการเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท
    มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน
    เช่น กิจการร่วมค้า Taisei – Nishimatsu –NKK – Sino-Thai, กิจการร่วมค้า
    Taisei – Sino-Thai เป็นต้น

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัทฯ เรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัทฯ มีแผนกควบคุมคุณภาพบริหารจัดการในเรื่องการควบคุมคุณภาพงาน
    เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทฯ มีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

4.  งานด้านการจัดซื้อจัดจ้าง

ฝ่ายจัดซื้อจัดจ้างดูแลรับผิดชอบในส่วนของการวางแผนและดำเนินการจัดซื้ออุปกรณ์วัสดุก่อสร้าง
สำหรับการดำเนินงานในโครงการต่าง ๆ โดยมีเป้าหมายของการทำงานคือ
เพื่อให้ได้มาซึ่งวัสดุก่อสร้างในราคาที่เหมาะสม จำนวนถูกต้อง
ส่งมอบทันเวลาและทำหน้าที่ในการจัดจ้างผู้รับเหมาย่อย
พร้อมติดตามประเมินผลงานของผู้รับเหมาย่อยและ ผู้จัดจำหน่าย (Supplier)

ส่วนงานจัดซื้อ

การจัดหาวัสดุและอุปกรณ์เพื่อการก่อสร้าง

ในการจัดซื้อวัสดุอุปกรณ์และบริการเพื่อประกอบงานก่อสร้าง บริษัทฯ มีจำนวนผู้จัดจำหน่าย
(Supplier) ที่ผ่านการคัดเลือกและเป็นที่ยอมรับของผู้ประกอบการก่อสร้างทั่วไปเป็นจำนวนมาก
โดยส่วนใหญ่เป็นผู้ประกอบการภายในประเทศ

การจัดหาวัสดุอุปกรณ์และบริการ เพื่อใช้ในการก่อสร้างนั้น บริษัทฯ
สามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ในการสั่งซื้อวัสดุอุปกรณ์ (Main material) และบริการนั้น ในบางรายการบริษัทฯ มีการซื้อเป็น
Big lot โดยมีกำหนดระยะเวลาส่งมอบ (Schedule) ที่แน่นอน ซึ่งทำให้บริษัทฯ
มีอำนาจต่อรองมากขึ้น

ขั้นตอนการพิจารณาการจัดซื้อวัสดุอุปกรณ์และบริการของบริษัทฯ ประกอบด้วย

1.  ทางด้านเทคนิค วัสดุอุปกรณ์และบริการต้องถูกต้องตาม Technical Data,
    Specification และต้องมีการประกันคุณภาพ โดยมีกำหนด Guarantee และ Warranty
    Period ตามข้อกำหนดของเจ้าของงาน

2.  พิจารณาด้าน Commercial Term มี Bid Summary, Cost Evaluation, Cost
    Analysis และCost Control
    ราคาที่ได้ต้องเป็นที่ยอมรับอย่างสมเหตุสมผลและต้องอยู่ในงบประมาณที่กำหนด

การจัดซื้อวัสดุอุปกรณ์ก่อสร้างและบริการในปี 2551 มีปริมาณลดลงจากปี 2550
เนื่องจากได้มีการสั่งซื้อไปในปี 2550
เป็นจำนวนมากเพื่อเป็นการป้องกันต้นทุนราคาค่าวัสดุอุปกรณ์และบริการไว้จากสภาพการผันผวนของต้นทุนสินค้าและบริการในท้องตลาด
แต่ยังคงมีปริมาณซื้ออยู่ในปริมาณมากพอที่จะคงสภาพอำนาจการต่อรองเอาไว้ได้ เนื่องจากบริษัทฯ
ยังมีโครงการที่อยู่ระหว่างการก่อสร้างอีกมาก รวมถึงโครงการใหม่ๆ ที่รับเข้ามาเพิ่ม
การจัดซื้อวัสดุอุปกรณ์ก่อสร้างและบริการนั้น ต้องได้มาตรฐานและเป็นไปตามข้อกำหนด
(Specification) ต่างๆ หรือเป็นไปตามข้อตกลงในสัญญาของเจ้าของงาน
ทั้งที่เป็นหน่วยราชการ รัฐวิสาหกิจและหน่วยงานเอกชน โดยวัสดุอุปกรณ์ต่างๆ
สามารถผ่านการตรวจสอบจากสถาบันทางราชการหรือหน่วยงานมาตรฐานอิสระ
ซึ่งเป็นที่ยอมรับของทางราชการและหน่วยงานเอกชน

บริษัทฯ เปิดโอกาสให้กับ ผู้จัดจำหน่าย (Supplier) ทุกรายเข้าแข่งขันประกวดราคา
ภายใต้กฎเกณฑ์เดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

สภาพปัญหาเกี่ยวกับวัตถุดิบ

ความผันผวนของราคาวัสดุต่างๆ ที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาของการปรับขึ้นของราคาน้ำมันเชื้อเพลิงและผลิตภัณฑ์ของปิโตรเลียม ในช่วง 9
    เดือนแรกของปี 2551 ทำให้ต้นทุนการผลิตและการขนส่งเพิ่มขึ้นในทุกภาคส่วน

2.  ปัญหาเนื่องจากการขาดแคลนแรงงาน (Skilled Labor) ยังคงมีอยู่อย่างต่อเนื่อง

3.  ปัญหาเหล็กเส้น, เหล็กแผ่น ปรับตัวขึ้นราคาอย่างต่อเนื่อง
    เป็นผลมาจากการขาดแคลนวัตถุดิบและการขึ้นราคาในตลาดโลก ในช่วง 3 ไตรมาสแรกของปี
    2551

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่น ๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด 3 อันดับแรก

-   สรุปเลือกผู้รับเหมาและนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัทฯ มีการจัดทำทำเนียบผู้จัดจำหน่าย (Supplier) และผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และผู้รับเหมาย่อย (Subcontractor) อยู่ในทำเนียบของบริษัทฯ จำนวนมาก
โดยที่บริษัทฯ ไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% ของรายได้รวมและบริษัทฯ ไม่มีการว่าจ้างผู้รับเหมาย่อย
(Subcontractor) รายใดรายหนึ่งเกินกว่า 30% ของรายได้รวม

สัดส่วนการจัดซื้อในและต่างประเทศ

-   การจัดซื้อในประเทศ 99.12%

-   การจัดซื้อต่างประเทศ 0.88%

ส่วนงานสนับสนุนของบริษัทฯ ประกอบไปด้วยหน่วยงานต่อไปนี้

-   งานด้านการเงินและบัญชี

งานด้านการเงิน ดูแลรับผิดชอบในส่วนของ การจัดหาเงินทุนหมุนเวียนในโครงการก่อสร้าง รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier และการทำหนังสือค้ำประกัน

งานด้านบัญชี ดูแลรับผิดชอบในส่วนของการจัดทำรายงานทางการเงินต่าง ๆ เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย การยื่นภาษีอากร 

-   งานด้านทรัพยากรบุคคล

ดูแลรับผิดชอบในส่วนของ งานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่ ฝ่ายทรัพยากรบุคคลของบริษัทฯ
มีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุกๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทฯ ก็จะดำเนินการจัดหาผู้เชี่ยวชาญในด้านนั้นๆ
เข้ามาดำเนินการโดยตรง

-   งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัทฯ
มีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

-   งานด้านบริหารงานทั่วไป

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัท ฯ
ซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

-   งานด้านกฎหมาย

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่างๆ

-   งานด้านพัฒนาธุรกิจและวิเคราะห์โครงการ

ดูแลรับผิดชอบในการหาโอกาสทางธุรกิจใหม่ๆ
ร่วมมือกับฝ่ายประมาณราคาในการหาช่องทางทางการตลาดใหม่ ๆ
ศึกษาความเป็นไปได้ของโครงการต่าง ๆ ประเมินศักยภาพของเจ้าของงานและคู่ค้า

2.  ผลกระทบต่อสิ่งแวดล้อม

นอกเหนือไปจากศักยภาพของบริษัทฯ
ที่สามารถรองรับงานก่อสร้างโครงการขนาดใหญ่อันเป็นส่วนสำคัญต่อการพัฒนาประเทศแล้ว บริษัทฯ
ได้ให้ความสำคัญต่อการลดผลกระทบต่อสิ่งแวดล้อมและชุมชนที่ตั้งอยู่รายล้อมหน่วยงานก่อสร้างของบริษัทฯ
ซึ่งถือเป็นนโยบายที่จะร่วมเป็นส่วนหนึ่งของการพัฒนาสังคมอย่างยั่งยืน
ให้ความสำคัญกับการพัฒนาโครงสร้างพื้นฐานและการคงคุณภาพความเป็นอยู่ที่ดีของชุมชนให้สามารถดำเนินการควบคู่กันไปได้อย่างราบรื่น
เกิดการปฏิสัมพันธ์ต่อกันอย่างฉันท์มิตร
และร่วมกันสนับสนุนการพัฒนาประเทศผ่านทางโครงการก่อสร้างที่บริษัทฯ
ได้รับความไว้วางใจให้เป็นผู้รับผิดชอบ ให้สามารถดำเนินการสำเร็จลุล่วงไปได้เป็นอย่างดี

บริษัทฯ ตระหนักถึงผลกระทบต่อสิ่งแวดล้อมเป็นสำคัญ นอกจากการปฏิบัติงานตามกฎระเบียบปฏิบัติ
ในการอนุรักษ์สิ่งแวดล้อมแล้วบริษัทฯ
ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัทฯ ได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง เช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร ซึ่งบริษัทฯ
    จัดให้มีป้ายสัญญาณเพื่อความคล่องตัวและความปลอดภัยในการจราจรและลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัทฯ เข้าร่วมฟังชี้แจงในการประชุมกรรมการหมู่บ้าน หรือ อบต.
    ในเรื่องที่เกี่ยวข้องกันการดำเนินงานของบริษัทฯ

2)  ติดป้ายประกาศแจ้งรายละเอียด ชื่อและสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชน ดังที่บริษัทฯ มีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่างๆ ที่ขาดแคลนในบริเวณหน่วยงานก่อสร้าง บริษัทฯ
    ยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

-   เร่งแจ้งหน่วยราชการเพื่อเป็นผู้ไกล่เกลี่ย

-   ติดตามผลสรุปทำรายงานทุกสัปดาห์ จนสิ้นสุดปัญหา

บริษัทฯ
ได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย อาชีวอนามัยและสภาพแวดล้อมในการทำงาน

บริษัทฯ ถือว่าความสำเร็จที่สมบูรณ์ของงานต้องมาพร้อมกับความปลอดภัย
อาชีวอนามัยและสภาพแวดล้อมในการทำงานของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับ ความปลอดภัยจึงถือเป็นคุณค่าอันหนึ่งขององค์กร
ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

ผลสะท้อนจากแนวคิดดังกล่าว บริษัทฯ ได้กำหนดให้เป็นนโยบายความปลอดภัยต่อพนักงานทุกคนดังนี้

1.  บริษัทฯ ถือเป็นหน้าที่ความรับผิดชอบของบริษัทฯ
    ต่อสังคมและผู้ปฏิบัติงานทุกคนในอันที่จะส่งเสริมและสนับสนุนการดำเนินงานด้านความปลอดภัย
    อาชีวอนามัย และสภาพแวดล้อมในการทำงาน
    รวมถึงการป้องกันผลกระทบและดูแลรักษาสิ่งแวดล้อม

2.  บริษัทฯ จะจัดให้มีระบบการบริหารจัดการ ความปลอดภัย อาชีวอนามัย
    และสภาพแวดล้อมในการทำงาน ที่สอดคล้องและไม่ต่ำกว่าเกณฑ์ที่กฎหมายกำหนด

3.  บริษัทฯ กำหนดเป็นนโยบายให้ผู้บริหารและผู้บังคับบัญชาทุกคนมีหน้าที่ดูแลรับผิดชอบในเรื่อง
    ความปลอดภัย อาชีวอนามัย และสภาพแวดล้อมในการทำงานของผู้ใต้บังคับบัญชา
    และให้เป็นไปตามกฎระเบียบที่บริษัทฯ กำหนดขึ้นโดยเข้มงวดกวดขัน
    และให้อิสระกับผู้บริหารทุกระดับอย่างเต็มที่ในการดำเนินงานใดๆ เพื่อให้บรรลุผลนี้

4.  บริษัทฯ กำหนดเป็นนโยบายให้พนักงานและผู้ปฏิบัติงานทุกคน
    ต้องมีหน้าที่รับผิดชอบในการปฏิบัติงานให้เกิดความปลอดภัย
    อาชีวอนามัยและสภาพแวดล้อมในการทำงาน ตามกฎระเบียบที่บริษัทฯ ได้กำหนดขึ้นโดย
    เคร่งครัด

5.  บริษัทฯ จะให้การสนับสนุน จัดหาเครื่องมือ เครื่องใช้ อุปกรณ์ ที่มีสภาพปลอดภัย
    รวมถึงจัดหาอุปกรณ์ทางด้านความปลอดภัยต่างๆ แก่ผู้ปฏิบัติงาน
    ตลอดจนจัดให้มีสภาพการทำงาน และวิธีการทำงานที่ปลอดภัย ส่งเสริมให้ความรู้แก่ผู้ปฏิบัติงาน
    จูงใจให้เกิดการทำงานที่ปลอดภัย และคำนึงถึงการป้องกันผลกระทบต่อสิ่งแวดล้อมอย่างเต็มที่

6.  บริษัทฯ กำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงานและจัดทำโครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

องค์ประกอบสำคัญของงานความปลอดภัย (Key element of safety plan)

-   มาตรฐานความปลอดภัย อาชีวอนามัยและสิ่งแวดล้อม (Company HSE manual)

-   การอบรมให้กับพนักงานทุกระดับ (Safety training programs for all staff
    position)

-   การอบรมให้ความรู้และปลูกฝังทัศนคติที่ดีแก่ผู้เข้าใหม่ (New employee orientation and
    training program)

-   กิจกรรมส่งเสริม สนับสนุนและให้รางวัลความปลอดภัย (Safety promotion and
    incentive program)

-   การประเมินความเสี่ยงและการป้องกัน (Job safety analysis (JSA) program for
    all major and high risk work)

-   ระบบการสอบสวนและรายงานอุบัติเหตุเพื่อการปรับปรุงแก้ไข (Accident investigation
    and reporting system with follow up corrective measures)

-   การจัดทำสถิติและการวิเคราะห์ (Accident statistic and analysis)

-   การจัดเตรียมวิธีการทำงานและการป้องกันก่อนเริ่มงาน (Preparing work method
    statement and accident prevention method)

-   การกำกับดูแลและการตรวจความปลอดภัย (Safety audit and inspection)

มาตรการรักษาความปลอดภัยในพื้นที่ก่อสร้างเมื่องานก่อสร้างใกล้แล้วเสร็จ

บริษัทฯ ได้มีนโยบายที่จะป้องกันความเสี่ยงต่อความเสียหายอันอาจจะเกิดกับงานที่จะส่งมอบให้ลูกค้า
โดยเมื่องานก่อสร้างใกล้จะแล้วเสร็จ บริษัทฯ
ได้กำหนดให้หน่วยงานก่อสร้างจะต้องทำการวิเคราะห์ความเสี่ยงที่จะเกิดความเสียหายต่ออาคาร
เครื่องจักร อุปกรณ์ และทรัพย์สินภายในอาคาร และให้หน่วยงานก่อสร้างนำมาตรการที่บริษัทฯ
กำหนดไว้มาปฏิบัติอย่างเคร่งครัด เพื่อที่จะลดความเสี่ยง
และเป็นการป้องกันความเสียหายจากอุบัติเหตุที่มักพบได้เสมอ อาทิเช่น การเกิดอัคคีภัย โจรกรรม
หรือ อุบัติเหตุจากความประมาทในขั้นตอนเก็บความเรียบร้อยของงานก่อสร้าง
โดยเน้นย้ำให้หน่วยงานก่อสร้างทำการกำหนดพื้นที่เขตหวงห้าม (Restricted Area)
มีการกั้นอาณาเขตและกำหนดช่องทางเข้าออกเฉพาะ
จัดให้มีเจ้าหน้าที่รักษาความปลอดภัยคอยตรวจตราความเรียบร้อยภายในพื้นที่เขตหวงห้าม รวมทั้ง
กำหนดมาตรการการควบคุมการเข้าทำงาน ขั้นตอน หลักเกณฑ์ วิธีการขออนุญาต
และมาตรการลงโทษผู้ฝ่าฝืน เป็นต้น

ในปี 2551 ที่ผ่านมา บริษัทฯ ได้จัดงานฉลองความสำเร็จในการทำงานครบ 3 ล้านชั่วโมง โดยไม่มีอุบัติเหตุถึงขั้นหยุดงานให้กับพนักงานและลูกจ้างที่โครงการก่อสร้างประกอบ Module Pluto LNG แหลมฉบัง และจัดงานฉลองความสำเร็จในการทำงานครบ 1 ล้านชั่วโมง โดยไม่มีอุบัติเหตุถึงขั้นหยุดงาน จำนวน 3 หน่วยงาน ให้กับพนักงานและลูกจ้างที่โครงการก่อสร้างประกอบ Module Pluto LNG หนองค้อ, โครงการ Fabrication steel Work สำหรับงาน Pluto LNG บ้านฉาง และโครงการ Civil Work for 2nd Polyethylene Train II Project จ.ระยอง และได้จัดสัปดาห์ความปลอดภัยและนิทรรศการความปลอดภัย อาชีวอนามัยและสิ่งแวดล้อม จำนวน 1 ครั้งขึ้นที่หน่วยงานโครงการก่อสร้างประกอบ Module Pluto LNG แหลมฉบัง จ.ชลบุรี เพื่อให้พนักงานได้ตระหนักถึงความสำคัญในการปฏิบัติงานโดยตั้งอยู่บนพื้นฐานของความปลอดภัย อาชีวอนามัยและสิ่งแวดล้อม อีกทั้งเป็นการสร้างจิตสำนึกให้แก่ผู้ปฏิบัติงาน รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีวอนามัย และสภาพแวดล้อมในการทำงานที่ดี นอกจากนั้นแล้ว ยังได้จัดกิจกรรมรณรงค์ป้องกันและต่อต้านยาเสพติด โดยการสุ่มตรวจปัสสาวะของผู้ปฏิบัติงาน จำนวนทั้งสิ้น 3,538 คน สำหรับผู้ที่ตรวจสอบพบสารแอมเฟตามีนส์ในปัสสาวะจะดำเนินการส่งบำบัด เมื่อหายขาดแล้วก็จะรับกลับเข้าทำงานตามนโยบายของรัฐบาลและได้จัดส่งเสริมความปลอดภัย อาชีวอนามัยและสิ่งแวดล้อมประจำปี 2551โดยการจัดกิจกรรมประกวดหน่วยงานดีเด่นด้านความปลอดภัยฯขึ้น เพื่อเป็นการกระตุ้นให้พนักงานและลูกจ้างทุกคนในบริษัทฯ มีส่วนร่วมในการดำเนินงานกิจกรรมความปลอดภัย

 (4) งานที่ยังไม่ส่งมอบเฉพาะงานโครงการที่มีมูลค่าสูง

-   งานที่ยังไม่ส่งมอบ ณ วันสิ้นงวด 31 ธันวาคม 2551 ที่มีมูลค่ามากกว่า 10%
    ของรายได้รวมมีดังนี้

+--------------------------------------+-----------------+------------+
| ชื่อโครงการ                            | เจ้าของงาน       | ที่ตั้ง        |
+======================================+=================+============+
| โครงการระบายน้ำบริเวณสนามบินสุวรรณภูมิ     | กรมชลประทาน     | สมุทรปราการ |
| ส่วนที่ 3                               |                 |            |
+--------------------------------------+-----------------+------------+
| โครงการก่อสร้างศูนย์ราชการกรุงเทพมหานคร   | บจก.ธนารักษ์พัฒนา  | กร         |
| (สัญญาที่ 2)                            |                 | ุงเทพมหานคร |
|                                      | สินทรัพย์          |            |
+--------------------------------------+-----------------+------------+
| Exported Module Fabrication Pluto    | Woodside Burrup | ชลบุรี /     |
| LNG Project                          | Pty Ltd.        | ระยอง      |
|                                      | (WBPL)/         |            |
|                                      | บมจ.เอสทีพีแอนด์ไอ |            |
+--------------------------------------+-----------------+------------+
| โครงการก่อสร้างหลังคาคลุมพื้นชั้น 2          | วัดพระธรรมกาย    | ปทุมธานี     |
|                                      |                 |            |
| อาคารมหารัตนวิหารคด                    |                 |            |
+--------------------------------------+-----------------+------------+